Ενδεικτική απάντηση
α) Με τον όρο «κερατινοποίηση» εννοούμε τις συνεχείς αλλαγές των κερατινοκυττάρων καθώς αυτά κινούνται από τη βασική στιβάδα της επιδερμίδας, στην οποία παράγονται συνεχώς με τη διαδικασία της μίτωσης, προς την εξωτερική επιφάνεια του δέρματος απ΄ όπου και αποβάλλονται στη συνέχεια. Ο κύκλος αυτός ονομάζεται κερατινοποίηση.
β) Η κερατινοποίηση έχει ως αποτέλεσμα, μέσω της συνεχούς απομάκρυνσης των νεκρών κυττάρων, την ανανέωση της επιδερμίδας, ενώ ευθύνεται για τη διάταξη των στιβάδων της επιδερμίδας. 
γ) Ο κύκλος της κερατινοποίησης διαρκεί 28-40 ημέρες σε φυσιολογικές καταστάσεις.
δ) Δύο σημαντικοί παράγοντες που επιδρούν στον κύκλο της κερατινοποίησης είναι η ανατομική περιοχή και η ηλικία.

